
És megteremtette vala a HP az OmniBook sorozatot. 
És látá vala a HP, hogy az jó, és tapasztalá, hogy 
számos emberek tördelék vala az ő kezüket és 
tördelék vala az ő lábukat, hogy ilyet kívánnának 
maguknak, mert problémájukat, hogy otthon 
dolgozzanak-é vagy tovább maradjanak az irodában OmniBook 


egy csapásra megoldá vala... TT 

Finisben a nyári cikkpályázat 


A Computer Technika július 7-i szá- 
mában nyári cikkpályázatot hirdettünk. 
A felhívásban jeleztük, szabad a válasz- 
tás, mindenki olyan témáról ír, amit érde- 
kesnek tart, netán hiányol a lapból és 
egyáltalán, van mondanivalója. Nagy 
érdeklődésre számítottunk, és nem 
csalódtunk. Kértük, hogy a cikkek terje- 
delme ne haladja meg a 6000 karaktert, 
és vagy lemezen küldjék el szerkesztősé- 
günk címére (1141 Budapest, Komócsy 
u. 5-7.) vagy drótpostán juttassák ela 
comptech(dcomptech.hu levélcímre. 


Nos, igazán nem panaszkodhatunk, so- 
kan ültek a gép mellé, írták le gondolatai- 
kat, ötleteiket, számoltak be újdonságok- 
ról. Némelyik írás naprakész ismeretekről, 
élvezetes stílusról tanúskodik. További 
kedvcsináló: még van néhány nap a bekül- 
dési határidőig (augusztus 31.), várjuk 
tehát az újabb cikkeket. A pályamunkák 
értékelését követően eredményhirdetés 
szeptember 8-i számunkban. Mint jelez- 
tük, a legjobb írásokat közöljük a lapban, 
honoráriumot fizetünk értük, a szerzők pe- 
dig külső munkatársaink lehetnek. 


Csak egy gombnyomás 


A visszaszámlálás elkezdődött: a pénz- 
nem átállítása euróra egyre közeledik. 
1999-től 2002-ig, a végleges átállásig a 
pénznemek számítása euróban is történik. 
Ez az irodákban és a kereskedelemben 
igen sok változást hoz magával Kelet-Eu- 
rópában is. Az üzletembereket egyre in- 
kább foglalkoztatja a téma, hiszen a helyi 
statisztikai hivataloktól származó adatok 
szerint Lengyelország, Magyarország és a 
Cseh Köztársaság a kereskedelmének 
mintegy 60 százalékát az Európai Unióval 
bonyolítja le. Az EU-ba jelölt kelet-euró- 
pai országok hagyományosan egyetlen 
valutához kötötték árfolyamaikat, ami ál- 
talában a német márka vagy az európai 
valuták valamilyen kosara volt. 

A Texas Instruments Educational and 
Produktivity Solutions üzletkör Euro-kal- 
kulátor sorozatot fejlesztett ki. A zsebben 
hordható, vagy asztali számológép egyet- 
len gombnyomásra átszámít minden 
összeget az illető ország pénzneméről az 
euróra. 


Szoftverrazzia Székesfehérváron 


Szoftverkalózokra csapott le a rend- 
őrség, ezúttal Székesfehérváron. Az Üz- 
leti Szoftver Szövetség (BSA) folytatja 
tavaly megkezdett kampányát, idén is 
több száz próbavásárlást végeztek megbí- 
Zottai Magyarország kisebb-nagyobb 
számítástechnikai üzleteiben. Így akadt 
horogra egy székesfehérvári üzlet is. A 
rendőrséggel egyeztetett próbavásárlást 
követően a Fejér Megyei Rendőr-főkapi- 
tányság gazdaságvédelmi osztályának 
nyomozói rajtaütöttek az üzleten. Gyanú- 
juk beigazolódni látszott: az üzletben, 
hogy nagyobb kedvet csináljanak a ve- 


vőknek, ingyen felmásoltak szoftvereket, 
főleg opciós rendszereket a frissen vásá- 
rolt gépekre. Az ajándék értéke gyakran 
elérte, vagy meghaladta a hardverek árát. 
A büntetőeljárás nyomozati szakasza le- 
zárult, az akta átkerült az ügyészségre. 
Magyarországon a szoftverkalózkodással 
kapcsolatos bűncselekményeknek még 
mindig körülbelül 20 százalékát teszik ki 
az úgynevezett hard disk loading (merev 
lemezre töltés, HDL) ügyek, amikor a 
hardvert forgalmazó kiskereskedők az el- 
adások ösztönzése végett ingyen másol- 
ják a szoftvereket. 


OLVASSA A COMPUTER MAGAZINT AZ INTERNETEN: WWW.COMPTECH.HU 


Örök újrakezdés 


Azt mondják, egy évben kétszer bizto- 
san ki lehet tenni Magyarországra a 
, Szabadság miatt zárva" táblát. Az 
egyik időszaknak, augusztusnak, épp a 
végén járunk, a másik majd december- 
ben következik. A kettő között tehát a 
munka lázában ég (? ) az ország, s ez na- 
pokon belül érzékelhető is lesz. Az isko- 
lákban — mint összeállításunkból kiderül 
— mindenképpen, de a munkahelyek zö- 
mében is. Mint látják, nálunk is újrain- 
dult az élet, a nyári szünet után ismét ke- 
zükbe vehetik kedvenc magazinjukat, a 
Computer Technikát. Ha figyelmesen 
böngészik az alább látható impresszu- 
mot, új nevekkel találkozhatnak a felelős 
szerkesztő, illetve a szerkesztő titulusok 
után. A lapgazda szándéka szerint új 
színt, tartalmi változatosságot, ,,civil" 
látásmódot kell vinni az eddig is népsze- 
rű lapba. Ezt hivatottak segíteni — ter- 
mészetesen a már huzamosabb ideje itt 
dolgozókkal együtt — az új munkatársak. 

Még augusztusban járunk, de már 
készülünk szeptemberre, amit az örök 
újrakezdés havának is szokás nevezni. 
Szurkoljunk mindenkinek — diákok- 
nak, tanároknak, pályakezdőknek és 
folytatóknak, olvasóinknak —, hogy ez 
ijrakezdés sikeres legyen. A ma- 
gunk részéről ezt tekinthetjük ars poe- 
ticának is. 

Hiba 
a Windows 98-ban 


(Newsbytes) A Microsoft beismerte, hogy 
egy hiba található a Windows 98 operációs 
rendszerben, amely akkor jelentkezik, ami- 
kor a program órája 2000. január elsejére for- 
dul. A hiba minden 5-6 millió felhasználó kö- 
zül egyet érinthet, kijavítását a szoftvergyártó 
néhány napon belül ígéri — a javítást a Win- 
dows 98 website-ról lehet letölteni. A hiba 
nem a 2000. évre való átállás miatt keletke- 
zik, bár a probléma pontos okát egyelőre nem 
ismerik. Akkor jelentkezhet, ha a gépet köz- 
vetlenül a 2000-re történő ugrás előtt újrain- 
dítják. Az újraindítás után a gép 1999. január 
2-át, vagy 1998. december 30-át mutat a va- 
lódi dátum helyett, amely azonban manuáli- 
san visszaállítható. 


A Compag elégedett 


(MTI/Dow Jones) Élénk marad a személyi 
számítógépek kereslete a fejlett országokban 
az év hátralévő részében — vélekednek az 
elemzők. Az ipar egyik nagyja, a Compag és 
mások nem túl erős első félévi eredményeit 
nem a kereslet hiányával, hanem a készletek 
felszabadításával lehet indokolni. A keresle- 
tet egészségesnek látjuk — nyilatkozta a Com- 
pag cég egyik elemzője, a PC-kre vonatkozó 
eladások júliusban 130 százalékkal álltak a 
tavalyi hetedik hónap eredményei felett. 


Szoftverkalózkodás 
Ausztriában 


(MTI) Ausztriában 40 százalékra csökkent 
a feketén másolt szoftverek aránya 1997-ben, 
a szoftverkalózkodással okozott kár pedig 
519,1 millió schillingre mérséklődött az 
1996-os 626,4 millió schillinghez képest — ír- 
ta a bécsi Der Standard. A gazdasági bűnözés 
e formája erősen kihat a munkaerőpiacra is: 
ha a hamisítványok aránya további 10 száza- 
lékkal csökkenne Ausztriában, több mint 
másfél ezer új munkahely jöhetne létre a 
szoftverágazatban — állítja Frank Steinhoff, a 
Business Software Alliance (BSA) európai 
szóvivője. A szoftverkalózkodás éllovasa ha- 
gyományosan Kína: az illegális másolatok 
aránya itt 96 százalék. Ezt Oroszország köve- 
ti 89 százalékkal. Előkelő helyezése van 


Egyiptomnak, Törökországnak, Szaúd-Ará- 
biának. Magyarország az összes másolat 58 
százalékával az átlagos 40 százalékos szint 
felett volt. 


A Commodore 
reneszánsza? 


(Wired News) Nem lehetetlen, hogy újra- 
élesztik a nyolcvanas évek népszerű otthoni 
számítógépét, a Commodore-t. Egy, a Hol- 
land-Antillákon működő cég, a Web Compu- 
ters International bejelentette, hogy vissza- 
hozzák a közkedvelt gépet , Web.it" néven. 
Csakúgy, mint az eredeti C64-es, a Web.it is 
kizárólag központi processzort tartalmaz, a 
gépet a televízióra lehet majd kötni. A gyártó 
szerint a számítógépet szövegszerkesztésre, 
táblázatkezelésre, web-böngészésre és elekt- 
ronikus levelezésre lehet használni. A Web.it 
Windows 3.1 és DOS operációs rendszeren 
fut, egy emulátor segítségével a régi C64-es 
programok, így a játékok is futnak a gépen. 
Merevlemez helyett az alkalmazásokat és az 
adatokat a 16 megabyte-nyi ROM memóriá- 
ban és a 2 megabyte-os gyorsmemóriában tá- 
rolja. Internet-cím:  http://www.webcompu- 
ters.net/pages/product.htm. 


Információtechnika: 
éllovas az USA 


(PC-Welt) Átlépte az egybillió dolláros bű- 
vös bevételi határt tavaly a világ információs 
és távközlési ipara. Az 1996. évihez mérten 
nyolc százalékkal több számítógép, szoftver, 
távközlési készülék és a vele együtt járó szol- 
gáltatás kelt el — derül ki a Washingtonban 
most nyilvánosságra hozott szakmai elem- 
zésből. Az 1,027 billió dollár 80 százaléka az 
Amerikai Egyesült Államok cégeinél , csapó- 
dott le". 


Szent website 


(Newsbytes) II. János Pál pápa belépett a 
cybertérbe: a Vatikán új web-oldalain élő 
hang- és képfelvételeket is találhatunk a pá- 
pa beszédeiről. A website angol, német, spa- 
nyol, francia, olasz és portugál nyelven 
nyújt tájékoztatást a pápai városállam min- 
dennapjairól. Internet-cím: http://www.vati- 
can.va. 


A hét moridása 


5A számítógépek : sohasem 
fog az emberi hülyeséget 
pótolni? t : 
Ismeretlensszerző 


Magas nemzetközi 
telefontarifák? 


(MTI) Az Európai Unió brüsszeli bizottsá- 
ga hét, uralkodó piaci pozícióban lévő euró- 
Ppai távközlési vállalatra összpontosítja a 
nemzetközi telefonhívások tarifáinak ügyé- 
ben korábban kezdett vizsgálatát. Vala- 
mennyi érintett cég EU-tagországban műkö- 
dik, a vizsgálatok is az unió területére terjed- 
nek ki, és annak megállapítására irányulnak, 
hogy e cégek valóban méltánytalanul magas 
árakat szabnak-e meg a nemzetközi hívások 
továbbításáért. A múlt heti bejelentés szerint 
a további, részletesebb vizsgálatok a követ- 
kező távközlési vállalatokra terjednek ki: 
OTE (Görögország), Post und Telekom 
(Ausztria), Postes et Télécommunications 
(Luxemburg), SONERA (Finnország), Tele- 
com Eireann (Írország), Telecom Italia és Te- 
lecom Portugal. Amennyiben a vizsgálatok 
eredményeként bebizonyosodik, hogy a cé- 
gek méltánytalan árpolitikát folytattak, nagy 
összegű, üzleti forgalmuk tíz százalékáig ter- 
jedő bírságokkal sújthatják őket. 


Kenyérpirító-múzeum 


(Newsbytes) Az egész 
úgy kezdődött, 
hogy egy seatt- 7 
le-i kávébolt 
tulajdono- 
sa érde- 


kes ke- 
nyérpi- AAA 
rítókat 
kezdett 


gyűjte- 
ni, ame- 
lyekkel 
szebbé kí- 
vánta tenni MŰ 
üzletét. A bolt 

azóta bezárt, de a 
pirítók megmaradtak, 
ebből lett a Kenyérpirító-múze- 

um (Toaster Museum). A múzeumban a 
http://www.toaster.org címen lehet virtuális 
sétát tenni, ahol bepillantást nyerhetünk a ke- 
nyérpirítók rejtelmes világába. 


Megtízszereződik 
a webvásárlók száma 


(Newsbytes) A weben keresztül vásárlók 
száma a tavaly év végi 18 millióról 2002-re 
128 millióra emelkedik — derül ki az Interna- 
tional Data Corp. (IDC) jelentéséből. Azok- 
nak az internetezőknek, akik a weben javakat 
és szolgáltatásokat vásárolnak, az 1997-es 26 
százalékról 2002-re 40 százalékra növekszik 
az aránya. Az IDC szerint négy év múlva a 
webalapú kereskedelem nagysága eléri a 400 

milliárd dollárt, miközben az interneten ször- 
fölők száma 320 millióra növekszik. 


Tuvalu nyer 
a domainüzleten 


(Newsbytes) A Csendes-óceánon található 
Tuvalu életét alapvetően megváltoztathatja az 
internet, anélkül, hogy a sziget egyáltalán kap- 
csolódna a számítógépes világhálózathoz. A 
kis szigetország üzletet kötött egy kanadai 
céggel, az Information.ca-vel, amely megsze- 
rezte a jogokat az ország — .tv-re végződő — do- 
mainneveinek értékesítésére. A cég televízió- 
társaságoknak kívánja eladni a neveket, így 
például a www.abc.tv-t a szokásos .com-ra 
végződő nevek helyett. A kanadai cég évi 50 
millió dollárt, továbbá nyereségének 65 száza- 
lékát fizeti a tuvalui kormányzatnak. A jelen- 
tés szerint Tuvaluban körülbelül tízezren él- 
nek, főként halászatból; az egy főre jutó nem- 
zeti jövedelem néhány száz dollár egy évben. 


Emelkedik 
a Tele Danmark 


(MTI) A Tele Danmark dán országos táv- 
közlési részvénytársaság részvénye 25 dán 
koronával, azaz 3,8 százalékkal 690 dán ko- 
1 ronára emelkedett a koppenhágai érték- 
tőzsdén arra a hírre, hogy a cég eladta 
23,2 százalékos Pannon GSM-ré- 
szesedésének 70 százalékát kö- 
rülbelül 1,1 milliárd dán koro- 
náért (160 millió dollár) a 
Pannon GSM három társtu- 
lajdonosának, a holland PTT 
Telecomnak, a norvég Tele- 
nornak és a finn Sonerának. 
A bejelentés nem érte váratla- 
nul a piacot, hiszen a Tele Dan- 
mark §S/A-t ellenőrző Ameri- 
technek részesedése van a vetély- 
társ magyar GSM-szolgáltatóban. Az 
eddigi legnagyobb dán privatizációban 
1994-ben adták el a Tele Danmark 48.3 szá- 
zalékát a koppenhágai tőzsdén. A maradék- 
ból tavaly októberben 344 százalékot az 
Ameritech vásárolt meg, a fennmaradó részt 
pedig a Tele Danmark maga vehette meg. 
Most az Ameriteché a Tele Danmark részvé- 
nyeinek 42 százaléka. 


Jamaika 
egy kissé lassú 


(Newsbytes, CNET) Egy jamaikai kor- 
mánytisztviselő szerint akár 2004-ig is eltart- 
hat, amíg a 2000. évvel kapcsolatos informa- 
tikai problémákat kiküszöbölik. A kritikus 
kormányzati rendszereket még időben felké- 
szítik, de apénzügyi rendszerek egy része va- 
lószínűleg gondban lesz a ,.00" számjegyek 
felismerésével. A kritikus területeknek, mint 


a reptéri irányítás vagy a közművek, még a 
jövő évben Y2K-kompatíbiliseknek kell len- 
niük — jelentette ki a kingstoni tisztviselő. 


A Sun és a Lucent 
új operációs rendszere 


(C/net) A komputerrendszereket gyártó 
Sun Microsystems és a telekommunikációs 
készülékeket készítő Lucent Technologies 
bemutatta terveit egy új szoftver fejleszté- 
séről. Az egyelőre Cozmo névre hallgató 
operációs rendszer a különféle üzenetszolgál- 
tatásokat kombinálja majd, azaz lehetőség 
lesz arra, hogy a hang-, a fax- és az e-mail 
üzeneteket egyetlen postaládában tárolja. Az 
e-mail és a faxüzeneteket hangüzenetté, vagy 
pedig a hangüzeneteket e-maillé alakítja 
majd át. A szoftver a Sun Solaris operációs 
rendszerén alapul majd, a Cozmo azonban 
mindkét cég technológiájából merít, és a tele- 
kommunikációs cégek, valamint az internet- 
szolgáltatók Sun-szerverein fog futni. 


Európa legnagyobb 
multimédia-piaca 


(Berliner Morgenpost) Az amerikai Booz 
Allen £t Hamilton vállalati tanácsadó cégek ta- 
nulmánya szerint Németország a földrész leg- 
nagyobb multimédia-piacává lépett elő: hard- 
ver- és szoftverforgalma tavaly elérte a 196 
milliárd márkát. A szakma 710 ezer embernek 
ad kenyeret. A következő két évben legalább 
280 ezerrel nő az iparágban foglalkoztatottak 
száma. A G7-ek országaiban (Oroszországot is 
beleszámítva) a multimédia-piac évente 2300 
milliárd márka forgalmat bonyolít le, és eddig 
6,6 millió munkahelyet teremtett. A német on- 
line-szolgáltatóknál különösen nagy arányú 
forgalomemelkedés várható a következő né- 
hány évben: az 1996. évi hárommilliárdról 38 
milliárd márkára emelkedik a forgalom 2001- 
re, különös tekintettel az elektronikus úton le- 
zajlott kereskedelemnek köszönhetően. 


CeBIT Home "98 


Augusztus 26-án nyílik meg és vasárnapig 
látogatható a világ legnagyobb számítógépes 
szakkiállításának, a hannoveri CeBIT-nek az 
, Öcsikéje", az elsősorban az átlagembernek, 
a felhasználónak, a fogyasztónak szánt Ce- 
BIT Home (http://www.cebithome.de.) A 
rendezők legfrissebb tájékoztatása szerint 
hatszáz cég kívánja elkápráztatni az idén is 
várhatóan nagyszámú közönséget. Szakértők 
szerint különösen nagy érdeklődésre számít- 
hat az IBM (2. csarnok, B24) standja: egy 
helyen, működés és legfőképpen vetélkedés 
közben tekinthető meg a napjaink személyi 
számítógépeibe szánt három leggyorsabb 
processzor: az Intel Celeron 333 és Pentium 
II. 450, illetve az AMD K6-2 márkájú, 350 
MHz sebességű lapkája. 

A CeBIT Home-on többek között bemu- 
tatkozik E-Cyas, Németország első, virtuá- 
lis popsztárja. E-Cyas alig egyéves, mégis 
kész férfi: 186 centiméter magas, izmos, jó- 
vágású fickó, 43-as cipőt visel, németül, an- 
golul és franciául énekel, imádja a zenét, a 
motorkerékpározást és a jó hangulatú össze- 
jöveteleket. Mezítelenül is megtekinthető, a 
nők bizonnyal egymást fogják tiporni, hogy 
láthassák E-Cyast, aki annyira élethű, hogy 
akár meg is lehet(ne) tapintani. Még csak 
nem is csiklandós, ugyanis a virtuális képze- 
let szülötte: programozók, mérnökök jó esz- 
tendei munkával hozták létre a fickót, aki- 
nek dala, az , Are You Real?" (Igazi vagy?) 
várhatóan a slágerlisták élére költözik (egy 
időre). 

Mint az igazi — ez a cél vezérelte a stuttgar- 
ti I-D multimédia-szakembereit, akik az in- 
ternetre kapcsolt 130 személyi számítógép, 
lézervillámok, hang- és fényhatások forgata- 
gával kápráztatják el a CeBIT Home látoga- 
tóit, miközben , fölléptetik" Szájberéjszt. 
Megkérdezték Bernd Kolb pszichológust és 
multimédia-szakértőt: Sikeres lehet-e egy 
ilyen abszolút steril körülmények között ki- 
tenyésztett művész, mint E-Cyas? , Igen. El- 
végre a backstreeti fiúkat is a sikerre progra- 
mozták. Legyünk realisták: a médiavilág jó 
ideje tucatszám állítja elő a maga mestersé- 
ges valóságait a fogyasztó igényeinek meg- 
felelően." 

A CeBIT Home-on kiállítók százainak 
standjairól nem hiányozhatnak a tökéletes 
grafikájú, szép, szellemes játékok sem. A 
Mindscape nálunk is kedvelt Creatures játé- 
kának második része meg a Team Apache 
helikopteres kalandjáték éppúgy a hannoveri 
vásár újdonsága, mint a Sony lila sárkánya, 
Spyro, the Dragon. 

Kulcsár László 
(kulcsar.laszlo(oligetpress.datanet.hu) 


TALLÓZÓ I 


A webet járva néha véletlenül is rábukkan- 
hatunk olyan oldalakra, ahol furcsa helyesírás- 
sal különféle , Warez Sitez"-ekre próbálnak át- 
csábítani minket, ahol csak úgy hemzseg majd 
az Appz, Crackz, mi több Serialz. Amennyi- 
ben nem vetjük meg a szoftverek illegálisan 
másolt verzióit és a programfeltörés kellékeit 
terjesztő kalózoldalakat, tán hasznosnak is 
tartjuk, akkor talán megéri bekukkantanunk. 
Az oldal URL-ét a Kedvencek közé ne tegyük 
be azonnal, ugyanis itt sem minden araríy, ami 
fénylik. Jobb, ha előbb körülnézünk, és kipró- 
báljuk a letöltésre ajánlott linkeket. Az illegális 
szoftvereket és a hozzájuk vezető elérési utat 
mutató oldalak egyik legkellemetlenebb tulaj- 
donsága, hogy napok alatt eltűnnek. 

Ha a nagy keresőszolgáltatások segítségével 
próbálunk , Warez" lelőhelyeket találni, renge- 
teg selejt címet kapunk. Ezek talán már nem is 
működnek, vagy ha igen, akkor tavaly év vé- 
gén frissítették, de valamiért kiszálltak belőle, 
és úgy maradt. A kalózoldalakat feltöltő és fo- 
lyamatosan költöztető hackerek sokszor adják 
meg az aktuális URL-t a nagy keresőknek, pél- 
dául az AltaVistának. 

A Háló leggyorsabban tovatűnő szemei kö- 
zé tartoznak a feltört programokat rejtő olda- 
lak. Sőt arra is hamar rájövünk, hogy egy link 
mögött nem feltétlenül azt találjuk, ami rá van 
írva. Érdemes a talált címre kattintás előtt el- 
lenőrizni, milyen domainen jegyezték be az ol- 
dalt, mekkora a mérete, és mikor volt utoljára 
frissítve. A túlságosan nagy oldalméret (na- 
gyobb, mint 100-200 kB) átverést rejthet: 
ilyenkor semmilyen kalózprogram hollétéről 
nem tud az oldal készítője, csak a pornóhirde- 
tésekkel telezsúfolt site-ja nézettségét akarja 
növelni. Ez hamar kiderülhet, ha a linkre kat- 
tintás előtt megnézzük, hogy hová is mutat. Ha 
a böngészőben alul már ki sem írja, akkor ne 


Kalózoldalak 


sajnáljuk a fáradságot, másoljuk ki copy pa- 
ranccsal a linket, és vizsgáljuk meg a címet. 

A Warez-témára meglehetős üzleti kör épült 
rá. Kipróbálhatjuk a saját domainnel rendel- 
kező site-okat (például www.warezcrawler.net, 
vagy a Top 50-et hirdető www.T50.com), de 
ezeken a legritkábban található , hot" tartalom. 
Nagyobbak az esélyeink, hogy igazi Warezt 
találunk a több megányi helyet biztosító free 
web-oldalakra . (www.geocities.com, — http:// 
members.xoom.com) beférkőző, de hamar 
megszűnő hackersite-okon. Ezekre csak kerü- 
lőúton juthatunk be (lásd keresők, más Warez 
oldalak linkei), a Geocities ugyanis nem listáz- 
Za ki a kedvünkért a szerverén levő kalózolda- 
lakat, hanem folyamatosan letörli azokat. 

A témához kapcsolódó hírcsoportokra is sok 
értékes címet küldenek fel, de gyakori a 
, spammelés", amikor egy teljesen irreleváns, 
hirdetésekkel teli pornóoldal címét küldi fel 
valaki. Vessünk egy pillantást az alt.2600.hac- 
kerz, alt.2600.crackz, alt.2600.warez hírcso- 
portokra, ezeket általában forgalmazzák a ha- 
Zai newsszerverek is. Az alt.2600 már súlyo- 
sabb, ezt free news szerveren át olvashatjuk: 
news://news.CoLi.Uni-SB.DE/alt.2600. 
Newsgroupokban keresni a DejaNews-en át 
(www.dejanews.com) érdemes. 

Nekünk is le kell szögeznünk, hogy ez a 
, nagylelkű" lehetőség az ingyenes szoftverbe- 
szerzésre bizony illegális. A virtuális vándort 
ugyan nehezebb elkapni, de ha itthon az inter- 
netszolgáltató észreveszi, hogy a szerverén tá- 
rolt honlapon közölt tartalom szoftverfeltörés- 
re használható, netán jogosulatlanul progra- 
mok terjesztésére használjuk a rendelkezé- 
sünkre álló területet, letilthatják az oldalainkat, 
sőt szerződést is bonthatnak velünk. 

Vértes A. Balázs 
(motodog(afreemail.c3.hu) 


A HÁLÓ VILÁGA 


EURÓPA VONALBAN. A Dataguest piac- 
kutatói kiszámították, hogy ez év végére 
21,2 millió, 2002-re viszont már 69 millió 
internet-előfizető lesz Európában. Tavaly 
még ,, csak" 13,3 millióan voltak. A látvá- 
nyos növekedés oka mindenekelőtt a táv- 
közlési monopóliumok meg- és ledőlése, 
miáltal egyre több kis és közepes vállalko- 
zás kínálhatja a szolgáltatások széles körét 
elfogadható, nem pedig diktált áron. A 
(nem magyarországi) árcsökkenéseknek 
köszönhetően  internet-előfizetővé válók 
aránya kezd kiegyensúlyozódni: tavaly 
még túlsúlyban voltak az egyéni (értsd: ott- 
honról) csatlakozók a vállalatiakkal, intéz- 
ményiekkel szemben. Kétezer végére vár- 
hatóan megfordul az arány. 


VIRTUÁLIS REPÜLŐTERÁPIA. Egy at- 
lantai egyetem viselkedéstudományi tan- 
székének kutatói egy virtuális repülőgép- 
ben történő utazást szimuláltak, amellyel 
azt mérték fel, hogy ez az út segíthet-e a 
páciensek repüléssel kapcsolatos félelmei- 
nek leküzdésében. A tesztpáciensek egy 
fejre szerelhető kijelzőn látták a képeket, 
amelyek követték a fej mozgását. Úgy tű- 
nik, hathetes kúra után eltűnt a betegek fé- 
lelme a valódi utazástól. 


BŐVÜLŐ METRO-KÍNÁLAT. Számára üz- 
leti-szakmai szűzföld meghódítására készül 
a földrész legnagyobb kereskedelmi háló- 
zata, a nálunk is jelen lévő svájci Metro — 
derült ki a holding igazgatótanácsa elnöké- 
nek nyilatkozatából. Erwin Conradi a cég 
mérlegének ismertetésekor jelezte: a keres- 
kedelemben tapasztalható drámai változá- 
sok eredményeként a Metro alkotó részve- 
vő, nem pedig áldozat akar lenni. (A 155 
ezer embert foglalkoztató Metro-csoport 
tavaly 80,7 milliárd márka — 9765 milliárd 
forint! — forgalmat bonyolított le, öt száza- 
lékkal többet, mint 1996-ban, és ezzel a 
nyugati világ második legnagyobbjává lé- 
Dpett elő a szakmában vezető amerikai Wal- 
Mart Stores Inc. mögött.) Éppen ezért lé- 
pést akar tartani a korral és a követelmé- 
nyekkel, olyan új ágazatokban kíván meg- 
jelenni, mint a távközlés, az internet és a 
kereskedelmi televíziózás. A  hálózattól 
független Debitel telefontársasággal, to- 
vábbá az egyesült államokbeli RSL COM 
távközlési céggel közös akciókba kezd. Ok- 
tóbertől a németországi Metro üzletfelei, 
vásárlói már helyi hívás áráért telefonál- 
hatnak a világ legtávolabbi szögletébe is. 
Az RSL COM révén megveti lábát a hallat- 
lanul jövedelmezőnek ígérkező internet-te- 
lefóniában. 


Atlétikai 
szupertechnika 


Micsoda tolongás! Nem az atlétikai versenyeknél, 
hanem az EB Park egyik pavilonjánál! Pedig még 
nagy sztárok sincsenek a közelben! Végül meglát- 
tam a tolongás okát. Az épületben ugyanis a szem- 
fülesebb látogatók autogramos fényképeket szerez- 


hettek be. 


S mitől vált különlegessé a fo- 
tó? Az atlétikai világversenyek 
történetében először készült Bu- 
dapesten olyan fényképes au- 
togram, amely az újdonsült baj- 
nokokat a célbaéréskor azonnal 
lefotózta, s aláírásukat a képre 
vetítve, ki is nyomtatta. Ezeket a 
fotókat azután az Eb nézőinek 
osztogatták a versenyeket kö- 
vetően. A fényképes autogramot 
az Ericsson és a Westel 900 tet- 
ték lehetővé, olyan konfigurá- 
cióval, amely a küzdőtéren elhe- 
yezett digitális  fényképező- 
gépből, egy mobil telefonból és 


egy palmtop számítógépből állt. 
Amikor pedig a versenyző első- 
ként a célba ért, a fotómasina 
rögzítette a pillanatot, majd pe- 
dig továbbította azt az EB Park 
Matáv-Ericson-Westel pavilon- 
jába. A digitális felvételeknek 
osztatlan sikerük volt: az Eb 
(www.bud98athletics.hu) hat 
napja alatt több mint 1000 külön- 
féle színes lenyomatot osztottak 
szét. 

Ám nemcsak a digitális fotók- 
ban merült ki a hightech jelenléte 
a kontinensbajnokságon. Az At- 
létikai Európa-bajnokság infor- 

gyártói, forgalmazói és felhasználói 

achnikai 
lítás 


ai fóruma 


matikai rendszere (a spanyol 
Sportec, a Seiko EDM és -Ti- 
ming konfigurációja) a szokásos 


feladatokon kívül — akkreditáció, 
eredménymérés, -rögzítés, szél- 
sebességmérés, rajtlistakészítés 
— grafikákak, statisztikákat állí- 
tott össze, a legfrissebb híreket 
pedig továbbította az Eb Inter- 
net-honlapjára. (A Sportecnek 
egyébként nem ez volt az első 
olyan sporteseménye, aminek az 
informatikai hátteréről gondos- 
kodott. A nyíregyházi Európa- 
bajnokságot, a valenciai fedett- 
pályás Európa-bajnokságot, az 
athéni világbajnokságot és a 
szentpétervári . Szuper — Liga- 
döntő adatfeldolgozását, -megje- 
lenítését is ők szervezték meg.) 
A sprintversenyeken a pontos 
adatszolgáltatásnál sokkal hang- 
súlyosabb a hibátlan start. Ami- 
kor az indítóbíró a Népstadion- 
ban , Vigyázz" -t kiáltott, a Seiko 
Start szerkezete lépett működés- 


be. Ez kontrollálta az atléták 
mozgását úgy, hogy a ketyeréket 
egyenként szerelték fel a ver- 
senyzőkre. Ha az atléta szabályt 
szegett, a központi egység azon- 
nal jelezte azt a bíráknak. A ma- 
sina kifejlesztői azonban figyel- 
tek arra, hogy a rendszer ne ész- 
lelje azt a mozgást, amit a ver- 
senyző addig végez, míg vigyázz 
pozícióba helyezkedik, vagy 
amíg a stressz hatása alatt remeg 
a teste. A startrendszer hangsú- 
lyosan jelezte azonban azokat a 
nyomásváltozásokat, — amelyek 
kiugróak, azaz az atléta szándé- 
kolt mozgásának következmé- 
nyei voltak. S ha ez megelőzte az 
indító pisztolylövést, jöhetett a 
büntetés. A célba érkezésről vi- 
deó célfotó készült, így a nagyon 
szoros finishek esetében is kor- 
rekten dönthettek: a sportágban 
ki melyik helyen végzett. 
G. M. 
(mgecs(ocomptech.hu) 


Sulistart oktatóprogramokkal 


Ot-hatezer forintba kerül egy-egy CD-ROM 


Nem elsősorban játékra kell itt 
gondolni, hanem azokra az oktató 
CD-kre, amelyek a multimédiás 
eszközök — mozgó- és állókép, 
hang, szöveg — alkalmazásával 
szögezi a gyereket a képernyő elé. 
Régi bölcsesség, hogy mindenki a 
saját fegyverével győzhető le. Fo- 
kozottan igaz ez a gyerekekre, 
akik ezeken a programokon ke- 


Augusztus vége, szeptember eleje remek tréning a 
karácsonyi bevásárlás előtt: a gyerekek ekkorra 
már kész, és legtöbbször meglehetősen hosszú kí- 
vánságlistával állnak elő. E listára ceruzák, tollak, 
füzetek, könyvek - tehát a megszokott iskolai fel- 
szerelések — mellett ma már felkerülnek a számító- 
gépek és az ezeken futtatható legkülönfélébb prog- 


ramok. 


resztül szinte észrevétlenül, játé- 
kosan mélyedhetnek el az ismere- 
tekben. Ilyen oktatóprogramok- 
ból a választék ma bőséges, a na- 
gyobb könyvesboltok többsége 
szán ezeknek néhány polcot. 
Ezen kívül érdemes a nagyobb 
bevásárlóközpontok . elektronikai 
osztályára is benézni, mert ott a 
leggazdagabb a választék. 

A szülők a kínálatot látva nin- 
csenek könnyű helyzetben, hiszen 
a könyvekkel ellentétben a prog- 
ramokba nem kukkanthatnak be- 
le, így gyakorlatilag zsákbamacs- 
kát vesznek. Sajnos az üzletekben 
csak minőségi reklamációt fogad- 
nak el, a tartalomért senki nem 


felel. Pedig a CD-technológia fej- 
lődése esetében már túl vagyunk 
az első meglepetéseken, amikor 
minden lézerlemeztől hasra es- 
tünk, ezért ma már inkább a mon- 
danivalóra kellene fektetni a 
hangsúlyt. Nem segíti a használ- 
hatóságot, hogy — bár általában 
könyv nagyságú dobozban adják 
a lemezeket — használati útmuta- 
tót, leírást a legtöbbször nem talál 
a vevő. Gondot okozhat még, 
hogy a nyelvi programok, lexiko- 
nok egy részén nem látni a forrás- 
anyagot. Enélkül viszont a vásár- 
lás vakrepülés, ráadásul bukni is 
nagyot lehet, hiszen átlagban 5-6 
ezer forintot kóstál egy-egy prog- 


ram, de kínálnak 10 ezer forinto- 
sat is. 

Vannak azonban kivételek, 
mint a Közoktatási Modernizá- 
ciós Közalapítvány által támoga- 
tott, irodalom és történelem felvé- 
telire felkészítő CD. Ezeken a 
szerzők, tankönyvhöz méltó mó- 
don, fel vannak tüntetve. Az ilyen 
és hasonló felvételi előkészítő 
szoftverek érdekesebbé tehetik a 
száraz témákat is. A nebuló, ha 
már elege van a kötelező anyag- 
ból, pihenésül a korosztályát ér- 
deklő, ám mégis idevágó dolgok- 
ról tájékozódhat, de előkészítőhöz 
híven többek között tételek, fel- 
adatok, kronológia is megtalálha- 


tó rajta. Hasonlóan magas szintű 
munka a Woodstone második vi- 
lágháborús nagylexikona. A kiad- 
vány korabeli filmfelvételeket, 
2000 oldalnyi szöveget, több száz 
fotót és zenei felvételt tartalmaz. 
A Hadtörténeti Múzeum szakem- 
berei segítségével készült anyag 
nemcsak izgalmas és hiteles képet 
nyújt hazánk világháborús szere- 
péről, ezen túl számos, eddig nem 
publikált vagy kevésbé ismert 
tényről is tájékoztatja az érdek- 
lődőt. 

Vannak programok, amelyek- 
nél a forrás egyértelmű, mint pél- 
dául a Kossuth Kiadó Helyesírási 
szabályzata. Itt nem érdemes kü- 
lönös multimédiás fogásokat ke- 
resni, viszont praktikusan hasz- 
nálható dolgozatok, házi felada- 
tok — természetesen szövegszer- 
kesztőn történő — írásakor. Érde- 
mes még idesorolni a KRESZ-ok- 
tató CD-t is, ami nem kapcsoló- 
dik ugyan szorosan az iskolai 
anyaghoz, ám mégis sok fiatalt 
érint. Az első látásra megtanulha- 
tatlannak tűnő szabályokat 603 
tesztlap, 158 percnyi tananyag és 
szép képi megoldások teszik 
emészthetővé. 

Az előbbi kategóriába sorolha- 
tók az internet használatát oktató 
programok is. Slágertémáról lé- 
vén szó, több kiadó is megjelentet 
ilyeneket. Csak néhány példa: a 
Cyberstone Enertainment több ré- 
szes internetkalauza, a Kossuth 
Kiadó internetiskolája, valamint 
az Internet-gyöngyszemek című 
kiadvány. 

A hitoktatás előtérbe kerülésé- 
vel a Biblia teljes szövegét tartal- 
mazó kiadvány is sokak figyelmét 
felkelti. Érdekessége a munká- 
nak, hogy a magyar mellett héber, 
görög, latin, angol és német nyel- 
ven is olvashatjuk. 

Kissé iskolaszagú a Tudor Stú- 
dió A magyar nemzet története 
című programja, az 1896-os mil- 
lenniumra kiadott könyv reprint 
kiadása, immár digitális formá- 
ban. Hasonló érdeklődésűek fi- 
gyelmébe ajánlom Miski György 
Erdély című munkáját, a már em- 

lített Cyberstone Entertainment 
kiadásában. Ebbe a kategóriába 
sorolható még a Tolnai világtörté- 
nelme című CD is. 

Amelyik gyerek szereti az álla- 
tokat, annak nagy örömet szerez- 
het Az állatok birodalma című 
program. Ennek első kötetében 
körülbelül száz állat fotója látha- 
tó, a leírások olvashatók, illetve 
hallhatók. Kifejezetten a kisebbek 
kedvéért némelyik állatnak a 
hangját is hallani, ami a tanköny- 
vekből eddig biztosan kimaradt. 

Tapasztalatom szerint a multi- 
médiás oktatóprogramok egyik 
legpraktikusabb felhasználási te- 
rülete a nyelvoktatás. Ennek meg- 
felelően sok kiadó startolt a témá- 
ra, így bőven csemegézhetünk a 
programok közül. A Woodstone 
kiadásában jelent meg egy há- 
romkötetes nyelvstúdió program, 
ami kezdőtől a középfok környé- 
kéig készíti fel a tanulókat. Az 


életből kiragadott párbeszédek, a 
színes — képregényszerű — grafika 
pedig mind a kezelést, mind a pár- 
beszédek átélését segítik. Minden 
leckéhez nyelvtani magyarázat, 
hatféle teszt, beépített keresztrejt- 
vény és hangos szótár tartozik. Ha 
van mikrofonunk, a hangunkat is 
rögzíthetjük, így az eredetivel 
összevetve csiszolhatjuk kiejté- 
sünket. Egyes nyelvprogramok — 
ez a kiadás nem ilyen — a felvett és 
az eredeti kiejtés hangrezgéseit 
egymás alatt ábrázolja, így a 
hangsúlyozás könnyen ellenőriz- 
hető. Egyébként a program képi 
világa nagyon barátságos, ezt 
még a feladatsor kitöltésekor 
adott rossz válasznál felhangzó 
hurrogás sem rontja el. Jó válasz 
esetén azonban hangos taps a ju- 
talmunk. A nyelvtanulás fontos 
eszköze a szótár, ami a techniká- 
nak hála, már , beszélő" változat- 
ban is megjelent. Nem kell többé 


a fonetikus jelekkel bíbelődni, 
halljuk a helyes kiejtést. A számí- 
tástechnika egyébként lényegesen 
használhatóbbá tette a szótárat. 
Segítségével szótöredékekre és 
teljes szavakra egyaránt lehet ke- 
resést kérni, de ez a kiadás a jelen- 
téseket nem a megszokott — 
elsődleges, másodlagos... — ha- 
nem ABC sorrendben írja ki. A 
program két érdekessége közül az 
egyik, hogy folyamatos szöveg 
nyersfordítására is képes, vala- 
mint szókincse tovább bővíthető. 
A szótárak között említésre méltó 
a Woodstone tíznyelvű szótára, 
amellyel többek között orosz és 
japán szövegeket is lefordítha- 
tunk magyarra, és vissza, 

A multimédiás oktatóprogra- 
mok bemutatása után érdemes né- 
hány szót ejteni a futtatáshoz mi- 
nimálisan szükséges számítógé- 
pekről. Ezekkel általában nincs 
probléma, hiszen a már csak bon- 


tókban kapható, néhány tízezer 
forintos gépeken is futtathatók. 
Ezen kívül elengedhetetlen a leg- 
alább 8 MB RAM és a kétszeres 
sebességű CD-meghajtó, de eze- 
ket az adatokat mindig feltüntetik 
a dobozokon. Nem árt hangsú- 
lyozni, hogy ez a minimálisan 
szükséges konfiguráció. Jobb gé- 
pen természetesen gyorsabbak a 
programok, illetve a multimédia 
eszközei — grafika, hang — lénye- 
gesen élvezhetőbbek. 

A számítástechnika területén 
járatlan szülő ne riadjon meg a 
programok installálásának és fut- 
tatásának  nehézségeitől, hiszen 
ezek úgy vannak kialakítva, hogy 
minimális gyakorlattal már nem 
okozhatnak semmi problémát. Ha 
mégis, nincs mit tenni, rá kell bíz- 
ni a gyerekre, legfeljebb áthívja 
valamelyik barátját. 

Fülöp Norbert 
(comptech(acomptech.hu) 


Milyen gépet vegyünk otthonunkba? 


Egy amerikai felmérés szerint, ha olyan 
számítógépet akarunk vásárolni, mely tökéle- 
tesen alkalmas a legújabb, legkedveltebb 
szoftverek futtatásához, annak költsége 
mintegy 3000 dollár. Ez igaz Magyarorszá- 
gon is, és ezt az összeget kevés család enged- 
heti meg magának. Maradjunk tehát a realitá- 
sok talaján. 

Ma a lakásokban használt számítógépek 
szinte mind IBM kompatíbilis , no name" al- 
kotások, ami azt jelenti, hogy távol-keleti 
gyártók termékeiből összeállított gépeket ve- 
szünk a legtöbben. Ez önmagában nem baj, 
különösen, ha figyelembe vesszük, hogy ezek 
márkás társaiknál (IBM, COMPAO, DEC) 
jóval olcsóbbak. Nagy előnyük még a távol- 
keleti gépeknek, hogy könnyen bővíthetők, 
vagyis kezdhetjük egy viszonylag olcsó kon- 
figurációval, és ha majd szükségünk (de 
legfőképp pénzünk) lesz rá, szinte korlátlanul 
fejleszthetjük. 

A nagy buktató a nem éppen megbízható 
minőség. Ez ellen a legjobban úgy védekez- 
hetünk, ha megbízható helyen vásárolunk, 
ahol azonnal intézik garanciális problémáin- 
kat, ahol nem csapják le a telefont, amikor 
reklamálunk (még akkor sem, ha nincs iga- 
zunk), ahol kérésünkre különböző tesztekkel 
bizonyítják, hogy azt kaptuk, amit megren- 
deltünk. Ez sokkal fontosabb, mint ha csak 
azt nézzük, hol a legolcsóbb az, amit venni 
szeretnénk. Nagyon fontos még, hogy miután 
hazavittük a gépünket, minél gyakrabban 
használjuk, mert ezek nincsenek úgy letesz- 


telve, mint márkás társaik, de elmondhatjuk, 
ha az első hetekben nem hibásodnak meg, ak- 
kor szinte soha. 

Most nézzük, mit kell tudnia a mi kis szá- 
mítógépünknek! Különösen akkor, ha a csa- 
ládban többen is — különböző érdeklődési kö- 
rökkel — igényt tartanak rá. 

Lássuk a minimumkonfigurációt, aminél 
gyengébbet nem érdemes venni. Egy ilyen 
gépnek a következőkből kell állnia: 486 DX 
PCI alaplap, 100 MHz-es processzor, 16 MB 
RAM, 1.44 MB floppymeghajtó, 850 MB 
winchester, 1 MB PCI VGA kártya, 14 in- 
ches color SVGA monitor, CD-ROM meg- 
hajtó, hangkártya, hangszórók. Mivel ez egy 
kifutott konfiguráció (többnyire csak használt 
állapotban kapható), ára körülbelül 70 ezer 
forint. Tudom, nem olcsó, de milyen messze 
van a , mindentudó" 500-700 ezer forintos 
géptől, és ha szerényen is, de ez már egy mul- 
timédiás rendszer! Egy ilyen gépen szinte 
minden alkalmazás futtatható. 

Ez volt a minimum-összeállítás. Nézzük az 
ideálist, aminél jobbra nincs szükség családi 
használat esetén: INTEL PENTIUM II alap- 
lap, INTEL PENTIUM II 233 MHz pro- 
cesszor, 64 MB RAM, 1.44 MB floppymeg- 
hajtó, 3.2 GB winchester, 4 MB 3D PCI 
VGA kártya, 17 inches color SVGA mo- 
nitor, CD-ROM meghajtó, hangkártya, 
fax-modem kártya, videodigitalizáló. Ez 
már jóval drágább, körülbelül 350 ezer fo- 
rint, de tudása nagyjából megegyezik az 
amerikai 3000 dollároséval. Miért sokkal ol- 


csóbb? Mert ,no name", vagyis nem egy 
márka. Ezzel az álomgéppel már illik belépni 
az internetbe is. A videodigitalizáló kártyára 
csatlakoztathatjuk a videokameránkat, mely- 
nek segítségével képeket rögzíthetünk számí- 
tógépünkön, és azokat kiváló minőségben el- 
küldhetjük távoli ismerőseinknek a mode- 
münk segítségével. Ez persze csak egy le- 
hetőség a sok közül, hiszen egy ilyen komoly 
gép használhatóságának már-már csak a fan- 
táziánk szab határt. Ezt a bonyolult, sokat tu- 
dó masinát jó referenciákkal rendelkező üz- 
letben állíttassuk össze. Telepíttessük fel ve- 
lük a megrendelt szoftvereket, hogy már az 
átvételkor meggyőződhessünk minden esz- 
Újonnan vett számítógépeinkhez jogunk van 
úgynevezett OEM szoftverek vásárlására, me- 
lyek árai töredékei az eredeti verzióknak. 
Használjuk ki ezt a lehetőséget! Jogtiszta szoft- 
verhez általában magyar nyelvű leírás is jár. 
Lónyai Péter 
(intram(dmail .datanet.hu) 

Ulünk a székben, és 


Az emberek mindig is szerették 
volna kockázat nélkül átélni a szá- 
guldás, a sebesség érzetét. A szá- 
mítógépek teljesítményének emel- 
kedésével egyre realisztikusabb él- 
ményben lehet része bárkinek. Az 
egy hete lezajlott Magyar Nagydíj 
kapcsán azt vizsgáltuk meg, mit 
kaphat az, akit az autózásból csak 
a Forma-I világa érdekel. 

A magyar boltokban jelenleg négy program 
található, ami a Forma-1-hez kapcsolódik. A 
egrégebbi még ringben lévő versenyző, a 
Formula 1 Grand Prix 2 már több mint két- 
éves, de ez mit sem von le az érdemeiből. Az 
első része sok évvel ezelőtt jelent meg, az ak- 
koriban a legfejlettebb grafikai és audioképes- 
ségekkel rendelkező Commodore Amigára, 
ezt a verziót konvertálták át később PC-re is. 
A második rész azért emelkedett ki az összes 
többi autós program közül, mert az autók a 
valódi versenyautók fizikai viselkedéséhez 
nagyon hasonló módon száguldoztak a pályá- 
kon. A futamok helyszínei is a valódival meg- 
egyező külsővel rendelkeztek. Minden pálya- 
alkotó elem ugyanott jelent meg, ahol a való- 
ságban is megtalálható, lelátók, fák, bokrok az 
eredeti helyükön álltak. Erre bizonyíték, hogy 
Jacgues Villeneuve is ezt a programot hasz- 
nálta, amikor Forma-1-es pilóta lett, hogy 
megtanulja a pályák vonalvezetését. 

A következő játék szintén több mint egy- 
éves, de ebben nem a megszokott adrenalin- 
pumpálás folyik. A Grand Prix Manager 2-ben 
Frank Williams bőrébe bújva egy Forma-1-es 
istálló vezetése, menedzselése a feladatunk. 
Csapatfőnökként minden a mi dolgunk, a fel- 
adatra legalkalmasabb tervezők, szerelők, piló- 


szad 


ták, valamint marketingmenedzserek felbérelé- 
se, irányítása, díjazása, olyan mélységig, hogy 
még biztonsági emberek alkalmazása is aján- 
lott, nehogy friss fejlesztéseink egy másik csa- 
patnál tűnjenek fel rövid időn belül. Eredmé- 
nyeinktől függően kell szponzorokat keres- 
nünk: ha nyerünk a futamokon, érdemes a leg- 
nagyobbakkal próbálkozni, ha gyengék va- 
gyunk, maradjunk a sarki fűszeresnél. Verse- 
nyek előtt mi határozzuk meg, versenyzőnk 
hányszor jöjjön ki a boxba, ezzel össze- 
függően, mennyi benzinnel induljon, és a kocsi 
paramétereit is állítgathatjuk a végtelenségig. 
Az utolsó két 
program a játékok 
új generációjához 
tartozik, ami azt je- 
lenti, hogy  cél- 
hardver nélkül 
nem is érdemes el- 
indítani. 3D kártya 


guldunk (1. 


vagy valamilyen esemény történt a pályán és 
lassabban kell haladni. Megbüntetnek, ha 
gyorsabb vagyok a boxutcában, vagy ha ko- 
rábban rajtolok el a kelleténél. A játék jól fel- 
épített, az elején van lehetőségem egy segítő 
közreműködésével megtanulni a pályákat, 
előttem haladva végig mutatja a legjobb íve- 
ket, ha kicsúszom, előzékenyen bevár. Min- 
dent beállíthatok a vezetési tudásomnak meg- 
felelően, kézi vagy automata sebváltóval ver- 
senyezzek, akár még azt is beállíthatom, hogy 
kanyarok előtt a gép magától fékezze le az au- 
tómat. A másik véglet a realisztikus beállítás, 
itt az autó különféle paramétereit versenyről 
versenyre be kell állítani a pályától és az időjá- 
rástól függően. Például ötféle kerék közül vá- 
laszthatok, ezeknek állíthatom a hőmérsékle- 
tét, a bennük lévő nyomást. Megváltoztatha- 
tom a terelőszárnyak szögét, a sebességváltó 
áttételeit, induláskor a benzin mennyiségét, 
azt, hogy a kormány elforgatására a kerék 


nélkül nem élvez- 
hetjük, sem a spe- 
ciális effekteket — 
szembe süt a nap, 
esik az eső —, sem 
különösebb sebes- 
ségérzetben nem 
lesz részünk. A 
Psygnosis Formula 1 "97-e nem a legsikerül- 
tebb szimulátor, és a megjelenítésben is küzd 
problémákkal (egyedül itt figyelhetünk meg 
négyzet alakú fakoronát), de egy jó száguldás- 
hoz mindennel bír, amire szükségünk lehet. 
Arcade módban könnyen előzhetünk, ha a ho- 
mokon keresztül egyszerűen levágjuk a ka- 
nyarokat. Ezzel ellentétben szimulátor mód- 
ban az összes eddigi program közül ebben a já- 
tékban lehet a legkönnyebben kipördülni. A 
Ubisoft Formula 1 Racing Simulationja számít 
etalonnak jelen pillanatban a szimulátorrajon- 
gók számára. A gépek fizikai viselkedése szin- 
te tökéletes, ennek megvalósításában a Re- 
nault tervezőmérnöke volt a segítségükre, vé- 
gig a játék fejlesztése folyamán. Minden apró 
részletre odafigyeltek, ami valósághűvé és 
nem utolsósorban hangulatosabbá tehet egy 
szimulációt. Sárga vagy kék zászlókat lenget- 
nek a pálya szélén, ha gyorsabb autó követ, 


mekkora elfordulással reagáljon. Ez a program 
a legelvetemültebb szimulátorrajongók igé- 
nyeit is kielégíti. Az interneten keringtek szö- 
vegek, hogy melyik pályán milyen beállítá- 
sokkal lehet a legjobb eredményeket elérni, 
persze mindenki a saját maga által kifejlesztett 
paraméterekre esküszik. Ezeken a programo- 
kon kívül a napokban kell a boltokba kerülnie 
a Johnny Herberts Grand Prix-nak, és idén 
még két játék jelenik meg, az egyik a Prost 
Grand Prix, a másik a Psygnosis 1998-as pá- 
lyákat és versenyzőket tartalmazó Formula 1 
98-a. Ez is bizonyítja, hogy nemcsak a For- 
ma-1-ben van hatalmas tőke, hanem érdemes 
a vele foglalkozó játékokba is pénzt fektetni. 
Dusa Gábor 
(gabord(afreemail.c3.hu) 


(Következő számunkban a motoros progra- 
mokról olvashatnak.) 

Robog a cirkusz 


A Forma-1 informatikájáról 


Idén is túl vagyunk a száguldó 
cirkusz történésein, annak min- 
den jó és rossz — iszonytató 
árak, örömlányok, udvariatlan 
biztonsági emberek — tulajdon- 
ságával. Bár a közönség a ló- 
erőkre, sebességre és a ver- 
senyzőkre kíváncsi, ezen túl is 
vannak érdekességek a For- 
ma-1-ben. Ezek közé tartozik a 
számítástechnika, amely nélkül 
ma már elképzelhetetlen a világ 
legrangosabb autós versenyso- 
rozata. 

E sorok írója is meglepve ta- 
pasztalta, hogy a fedélzeti szá- 
míiítógépek nélkül ezek a csoda- 
járgányok szinte kihajtani sem 
tudnának a boxutcából. A Fer- 
rari-pilóta, Michael Schuma- 
cher autójának speciális kormá- 
nyáról például a kocsira vonat- 
kozó több tucat adat — motordi- 
agnosztika, fékek és terelőszár- 
nyak állapota, olajnyomás, for- 
dulatszám — azonnal lehívható. 
Ezeket az információkat egyéb- 
ként nemcsak a pilóta, hanem a 
versenyistálló is megkapja, 
ahol azonnal tájékoztatják az 
esetleges problémákról a ver- 
senyzőt. 

A Forma-1-ben a rajton túl a 
legfontosabb természetesen a 
pénteki edzésnap, ahol szintén 
hatalmas szerepe van az infor- 
matikának. A legfelszereltebb 
versenyistállók az elért köridő 
eredményeit  betáplálják egy 
nagy teljesítményű számítógép- 
be. Ezután a gép a kapott adatok 


alapján készít egy szimulációt, 
melynek segítségével a szak- 
értők megpróbálják kielemezni, 
hogy a pilóta hol lehetne még 
gyorsabb. , Ahelyett hogy két 
órán át dolgoznánk, majd" tizen- 
két órán keresztül lógatnánk a 
lábunkat, ezzel a módszerrel 
péntek reggeltől egészen a fu- 
tam kezdetéig gyakorlással tölt- 
hetjük az időt" — hangsúlyozta a 
Jordan technikai főnöke. 

Figyelemre méltó a Unix állo- 
másokon futó verseny közbeni 
információs rendszer is. Ez nem 
csak a versenyző sebességét és 
köridejét méri, hanem tájékoztat 
a pályaszakaszokon elért rész- 
időről, sőt ennek alapján képes 
megközelítőleg kiszámolni a 
még be sem fejezett kör idejét 
is. 

Hasonlóan komoly rendszer 
üzemel a boxutcában, itt minden 
versenyistállóban három moni- 
toron követhetők az informá- 
ciók. Az egyik a normál televí- 
ziós közvetítést mutatja, a másik 
a belső adatokat, a harmadik a 
pilóta fizikai — pulzus, légzés, 
vérnyomás — jellemzőit közli. A 
szerelők pedig nemcsak rádión, 
hanem notebookokon keresztül 
tartják a kapcsolatot a verseny- 
paripa lelkével, a motorral. 

Nos, mindezek alapján bátran 
elmondhatjuk, informatika nél- 
kül már száguldás sincs. 


Klátyik István 
(ice-dcomptech.hu) 

Ami a Színeden, 
az a szádon 

Az új Nokia 5110-es sokszínű segítőtárs. Ez itt éppen 
egy pillekék példány. De ha úgy tartja kedved, csak 
lecseréled az előlapját, és mindjárt más színben hallod 
a világot. Új Nokia 5110-es Xpress-on" színes 
előlapokkal. Ami a színeden, az a szádon. 


Nokia mintabolt: 1126 Budapest, Királyhágó tér 8-9. 
http:(Iwww.nokia.hu 

Szuper CD a láthatáron 


A CD tökéletes, felülmúlhatat- 
lan, elnyűhetetlen és bírálhatat- 
lan. Hallhattuk ezt eleget a 
nyolcvanas évek elején, mikor a 
piacon feltűntek az első digitális 
hanghordozók. A CD hangját bí- 
ráló laikusokat csakúgy, mint a 
szabvány gyengeségeit bíráló 
szakembereket könnyedén lesö- 
pörte a CD-üzletben érdekelt 
óriáscégek  marketinggépezete. 
Az azóta eltelt húsz évben a CD- 
technológia kinőtte gyermekbe- 
tegségeit, rengeteget fejlődött, 
mára megközelítette technikai 
lehetőségei határait. 

Felmerül tehát a kérdés, nem 
volna-e érdemes kicsit feljavítani 
a jó öreg CD-szabványt? A 
szkeptikusok úgy gondolják, a 
hangot 20000 Hz-ig visszaadni 
képes CD több mint tökéletes. A 
20000 Hz-nél magasabb hango- 
kat csak egyes állatok (kutyák, 
macskák, denevérek) hallják 
meg, de miattuk — nem képezvén 
fizetőképes keresletet — kár volna 
a fejlesztőknek, gyártóknak fe- 
lesleges költségekbe verni magu- 
kat. Egyesek a CD által kínált, 96 
decibeles dinamikát is kevésnek 
tartják, de ha közelebbről meg- 
vizsgáljuk kedvenc felvételein- 
ket, kiderül, hogy a hangmérnö- 
kök a családi és szomszédi béke 


érdekében már a felvétel készíté- 
se közben jelentősen szűkítették 
a dinamikai határokat. A CD 
gyors sikere, széles körű elfoga- 
dása mutatja, hogy a legtöbb ze- 
nekedvelő megfelelő minőségű- 
nek találja ezt a hanghordozót. A 
szórakoztatóelektronikai piacot 
jól ismerő szakemberek úgy gon- 
dolják, a vásárlók érdeklődését 
csak akkor keltheti fel egy új di- 
gitális hanghordozó, ha a hang- 
minőség javulásához egyéb új- 
donságok is társulnak. 

Miután a tizenöt éven át szé- 
dítő sebességgel növekedő CD- 
piac az utóbbi években telítődött, 
a lemezkiadóknak, a készülék- 
gyártóknak és a kereskedőknek 
is egyaránt jól jönne egy piac- 
élénkítő új termék. Mégsem le- 
het egyik napról a másikra vala- 
mi új hanghordozóra lecserélni a 
CD-t. Az elmúlt években CD-ját- 
szóra és ezüstkorongokra je- 
lentős összegeket fordító vásár- 
lók valószínűleg nem fogadnák 
kitörő örömmel a hírt, hogy ze- 
neszerszámuk egyik napról a 
másikra elavult. 

Az új típusú, nagy kapacitású 
lézerlemezzel, a DVD-vel első- 
sorban a videó-házimozi nézőket 
és a számítógépes multimédia 
használókat célozták meg. Bár a 


kezdetektől 
szóba ke- 
rült a ki- 
záró- 
Vag 
hanghor- 
dozó DVD Au- 
dio lehetősége is, en- 
nek szabványáról máig sem 
született döntés. A színfalak mö- 
götti lökdösődés azt sejteti, hogy 
jelentős a tét. Míg egyesek a ha- 
gyományos CD paramétereinek 
kiterjesztéséért . lobbiznak, a 
Sony-Philips páros teljesen új ja- 
vaslattal rukkolt elő. A Super 
Audio CD nem a digitális hang- 
technikában széleskörűen alkal- 
mazott PCM technika feljavítá- 
sán alapul, hanem a Sony telje- 
sen új, eredetileg archiválási cé- 
lokra kidolgozott DSD (Direct 
Stream Digital) technológiáját 
alkalmazza. A rendszer óriási 
(100 kHz körüli) sávszélességet, 
és jelentős dinamikanövelést tesz 
lehetővé, ugyanakkor teljesen ki- 
iktatja ahangminőség-problémá- 
kért elsősorban felelősnek tartott 
alul áteresztő szűrőket. A DSD 
rendszer további előnye, hogy a 
lejátszóberendezések elkészítése 
egyszerű és viszonylag olcsó. 
(Ez valószínűleg nem mondható 
majd el a felvevőkről.) Vala- 


mennyi 
új — típusú 
CD tervét dé- 
delgető csoport 
számára világos, 
hogy az új rendszerű gépeknek 
tudni kell lejátszani a hagyomá- 
nyos CD lemezeket is. A Super 
Audio CD ennél többet nyújt. A 
korongon egymás alatt, két ré- 
tegben helyezkedik el a hagyo- 
mányos, Red Book CD-szab- 
ványnak megfelelő digitális 
anyag és az új típusú, nagy sűrű- 
ségű réteg. (A hagyományos CD 
réteg a felülettől 1,2 mm mélyen, 
míg a DSD réteg 0,6 mm-re he- 
lyezkedik el.) A hagyományos 
CD-játszó leolvasó lézersugara 
számára a DSD réteg észrevét- 
len, , átlátszó" marad, míg az új 
típusú Super Audio CD lejátszó a 
DSD réteget a korábbi gépeken 
alkalmazottnál rövidebb hullám- 
hosszú lézersugárral olvassa le. 
Ez a javasolt hibrid technoló- 
gia folyamatos átmenetet ígér a 
CD és a Super Audio CD között. 


Üzleteink: 


Mammut Üzletház 
1024 Budapest, 
Lövőház u. 2—4/ 
Széna tér 

. Tel.:06/20-60-90-70 


a Texastel ajánata: 


Pannon GSM előfizetés -- Motorola D520 
Pannon GSM előfizetés -- Motorola CD930 
Pannon GSM előfizetés -- Ericsson SH888 
Pannon GSM előfizetés -- Panasonic G450 
Pannon GSM előfizetés -- Nokia 5110 
Pannon GSM előfizetés -- Ericsson GH688 
Pannon GSM előfizetés -- Nokia 6110 
Pannon GSM előfizetés -- Panasonic G600 
Pannon GSM előfizetés -- Ericsson GA628 


bruttó 
bruttó 
bruttó 
bruttó 
bruttó 
bruttó 
bruttó 
bruttó 


Texastel GSM szalon 
1051 Budapest, 
Arany János u. 17. 
Tel./fax: 311-84-16 


Duna Plaza Bevásárlóközpont 
1138 Budapest, Váci út 178. 
Tel.: 465-10-20, 06-20/221-221 


22.000 Ft nettó 17.600 Ft 
59.500 Ft nettó 47.600 Ft 
124.500Ft nettó 99.600 Ft 
19.500 Ft nettó 15.600 Ft 
24.500 Ft nettó 19.600 Ft 
30.750 Ft nettó 24.600 Ft 
59.500 Ft nettó 47.600 Ft 
59.500 Ft nettó 47.600 Ft 


10.000 Ft áfa -- 560Ft -- áfa havi bérleti díj 


Metropol Üzletház Miskolc 
3530 Miskolc, Széchenyi u. 78. 
Tel/fax: 06-46/413-498, 

Tel: 06-20/609-400 


Csepel Plaza Bevásárlóközpont 
1214 Budapest, il. Rákóczi F. út 154—170. 
Tel./fax: 425-8074, 06-20/446666 


Csillag Áruház Orosháza 
5900 Orosháza, 
Széchenyi tér 8. 

Tel.: 06-20/445-442 


Budagyöngye Bevásárlóközpont 
1026 Budapest, Szilágyi E. fasor 121. 
Tel.: 275-08-55/281 , 06-20/380-088 


A vásárló 
észTe 


sem veszi (legfeljebb a megemel- 
kedett árból), hogy nem közönsé- 
ges CD-t vesz, ám amikor elszán- 
ja magát egy újfajta lejátszó be- 
szerzésére, a korábban vásárolt, 
addig közönséges CD-ként hasz- 
nált hibrid korongok nagy fel- 
bontású, — fantasztikus — hang- 
minőségű hanghordozókká ala- 
kulnak át. A Super Audio CD 
fejlesztői a 74 perc játékidejű 
korongon a szokásos kétcsator- 
nás sztereováltozat mellett hat- 
csatornás térhatású hanganya- 
got és némi multimédia anya- 
got (szöveg, ismertető, fényké- 
pek) is elhelyeztek. Míg a 
DVD-szakértők különféle bi- 
zottságokban mindhiába pró- 
bálnak egy közös DVD-Au- 
dio szabványban megegyez- 
ni, a Sony-Philips rendszer 
túl van az első nyilvános be- 
mutatókon. Az ígéretek sze- 
rint 1999 tavaszára a boltok- 
ba kerülnek az első Super 
Audio CD készülékek, me- 
lyek nem lesznek drágáb- 
bak egy szokványos high- 
end CD játszónál. Minde- 
zek ellenére a Super Audio 
CD mégsem lelkesít min- 
denkit. — Legkevésbé a 
DVD fejlesztése és gyár- 
tása érdekében kényszerű 
szövetségbe lépett cége- 
ket, melyek közül többen 
rossz szemmel nézik a 
Sony és a Philips önálló- 
sodási törekvéseit. A 
Warner Music Group és 
a Toshiba máris beje- 
lentette rivális termé- 
két. A gond mind- 
össze az vele, hogy 
még csak papíron 
létezik de még azt 
sem látta senki! 
Pécsi Ferenc 
(pecsifrdmail. 
matav.hu) 


Ami a színeden, 
az a szádon 


NOKIA 

pzze 
5117 
Az új Nokia 5110-es sokszínű segítőtárs. Ez itt éppen 
egy levelizöld példány. De ha úgy tartja kedved, csak 
lecseréled az előlapját, és mindjárt más színben hallod 


a világot. Új Nokia 5110-es Xpress-on" színes 
előlapokkal. Ami a színeden, az a szádon. 


Nokia mintabolt: 1126 Budapest, Királyhágó tér 8-9. 
http:www.nokia.hu 


NOKIA 


CONNECTING PEOPLE 


E 


MAGYAR PIAC ÉRE 


Virtualizált Jókai 


A Magyar Irodalom Háza pályázatot írt 
ki a Digitális Irodalmi Akadémia szövegei- 
nek digitalizálására. A Digitális Halhatatla- 
nok programot a Nemzeti Kulturális Alap 
támogatásával indította a Magyar Irodalom 
Háza azzal a céllal, hogy a magyar szép- 
írók művei a világhálón is elérhetőek le- 
gyenek. A pályázat nyertesének 39 író, 
költő alkotását, életművét (200 szerzői ív 
terjedelemben) kell októbertől a 2000. év 
végéig számítógépre felvinni, ám az első 
művek már januártól olvashatóak lesznek 
az interneten. 


Szitkozódás e-mailen 


A Pesti Központi Kerületi Bíróság 
(PKKB) nyomozást rendelt el egy rágalma- 
zó e-mail feladójának kiderítésére. Az elekt- 
ronikus szidalmakat Monus Áron kapta, aki 
Hitler interneten is hirdetett Mein Kampf cí- 
mű könyvének fordításáról lett ismert. Mo- 
nus még januárban kapta az e-mailt, és 
azonnal feljelentést is tett a hódmezővásár- 
helyi rendőrségen. Az Internetto beszámo- 
lója szerint a PKKB július 15-i végzése az 
ismeretlen tettes személyazonosságának ki- 
derítésével és lakcímének megállapításával 
a VIII. Kerületi Rendőrkapitányságot bízta 
meg. 


Távozó Sun-vezető 


A Sun Misrosystems Magyarország Kft.- 
től szeptember elsejével távozik Stark Já- 
nos ügyvezető igazgató. A vállalati integ- 
rált rendszerek piacvezető cégének ügyve- 


zetői feladatait a végleges vezető kijelölé- 
séig Békési Sándor igazgató látja el. Stark 
három évig irányította a céget, és ősztől az 
ICL Magyarország vezetői posztját tölti be. 


Hanyag szövetséges 
vállalati vezetés 


Az Andersen Consulting (AC) nyári 
vizsgálati eredményei kimutatták: a válla- 
lati szövetségek számának gyarapodásával 
egyre több vezetésükben a hanyagság. A 
globális üzleti stratégia fő jellegzetességé 
váltak a társasági szövetségek, melyek a 
nem hivatalos közös forgalmazási megálla- 
podásoktól a kutatási és fejlesztési együtt- 
működésen át a vegyes vállalatokig terjed- 
nek. Az AC úgy találta, hogy 
ezekben a szövetségekben 
a következetes vezetői 
gyakorlat — hiánya 
széles körben ta- 
pasztalható je- 
lenség. A 
214  nagy- 
és  közép- 1 
vállalat ve- 
zetőinek 
válaszai 
alapján ké- 
szített tanul- 
mány azt is 
kimutatta: az 
együttműködő 
társaságok 51 száza- 
lékának nincs hivatalos 
teljesítményi mércéjé, illetve a 
célokat sem jelölik meg pontosan. Az AC 
szerint a szövetségek szétesésének tünetei 


pedig többek között a következők lehetnek: 
a stratégiai irány egyik vagy mindkét társ 
általi megváltoztatása (87 százalék), a felső 
vezetés figyelmének elterelődése (83 szá- 
zalék). 


Hamisítják, 
mint a paprikát 


A Hewlett-Packard Magyarország (HP) 
sorszámozott, hologramos  eredetigazoló 
címkével látja el szeptember 1-jétől nyom- 
tató kellékanyagait. A HP tintapatronok és 
lézerkazetták illegális vagy szürke behoza- 
tala, hamisítása Pesti István kereskedelmi 
igazgató elmondása szerint egyre nagyobb 
méreteket öltött az utóbbi években, s mára 

elérte a hazai összforgalom 50 
százalékát. Ezért tartot- 

ták szükségesnek a 
cégnél a hologra- 
mos eredetiga- 

zoló  rend- 

szer beve- 
zetését 

Magyar- 

orszá- 

gon. 
A sor- 
számo- 
zott — ho- 
logramos 
matricák 
szeptember ele- 
jétől kizárólag a 
HP-vel . szerződésben 
álló nagykereskedőkön ke- 
resztül forgalomba hozott kellékanyagokra 

kerülnek. 


,. Három dologban lehetsz tök biztos: 
a halálban, az adózásban és az adatvesztésben." 
(Cyber haiku) 


Az élet úgy hozta, hogy általában egy-egy 
súlyos adatvesztés után kér fel bennünket a 
károsult adatvédelmi rendszerének felülvizs- 
gálatára. Természetesen utólag mi is nagyon 
okosnak tudunk látszani. Az igazság az, hogy 
tudásunk nagy részét a hozzánk került kár- 
esetek nagy számából szereztük. Ma azokat a 
gondolataimat szeretném közreadni, melyek 
általánosan értelmezhetők, függetlenül attól, 
mekkora rendszere és adatállomány-tömege 
van a kedves olvasónak. 

1. Másolni, másolni, másolni (a lenini 
gondolatok az informatika nyelvén). A má- 
solatokat különböző földrajzi helyeken őriz- 


Kürtölő 


ze! Egy épületből egyszerre szokták ellopni 
az értékeket. Ha van több másolata, generál- 
jon üzemzavart, majd próbálja meg újból fe- 
léleszteni a rendszerét (a backup-ról). Szinte 
biztos, hogy meglepetések egész sora vár 
Önre. 

2. Óvszerek folyamatos használata. Köz- 
vetlenül ne érintkezzen a külvilággal! Leg- 
alább egy, de jó, ha több vírusellenőrzőt hasz- 
nál. EXE fájlokat még ekkor se hozzon be kí- 
vülről. Az internetes óvszert tűzfalnak hívják. 
Ne legyen könnyelmű, használja. 

3. Ne essen pánikba! Bármilyen rendelle- 
nességet észlel, ha van, jegyezze fel a hiba- 
üzenetet. Zárja le a rendszert. Gondolja végig 
és írja le a történteket. Ne próbálkozzon. For- 
duljon szakemberért. 

Ha mégis úgy dönt, hogy önállóan cselek- 


szik, akkor legalább két tanácsomat fogadja 
meg: 

— A háttértárolót (winchester) kapcsolja ki 
a rendszerből, és vigyázzon rá, mint a szeme 
fényére. Tegyen be új tárolót és helyezze 
üzembe. Készítsen másolatot a backup-ról. A 
másolatot töltse be. Ha az egyes pontban leír- 
takat megfogadta, nagy baj nem lehet. 

— Mielőtt adat-helyreállító szoftvert (Chek 
Disk, Norton, Vrepair) használna, ismét 
győződjön meg arról, hogy van másolata, és 
olvassa el a szoftverhez tartozó 400 oldalas 
kézikönyvet. Megéri. 

A tiszta tér kibontása nem ajánlatos, a hi- 
bás adatot a mágneslemezen nem könnyű 
szabad szemmel észrevenni, a kijavításáról 
már nem is szólva. 1997-ben 14 darab szét- 
szedett winchestert kaptunk, abból a célból, 
hogy kíséreljük meg róluk az adatmentést. 
Ezek közül hat darab számítástechnikai 
cégtől érkezett, kettő pedig pénzintézettől. 

Kürti Sándor 
(sandor.kurti(ökurt.hu) 


SZÁMÍTÁSTECHNIKA ! STNTTEZK ÉS SZT 
, Budapest VII, Dohány u. 37. Telefon/fax: 351-9964, 302-7846 E-mail: hertakfteoherta.hu 


Bp. XV.. Szentmihályi őt 131. Pólus Center Bp. X.. Herepesi őt 73. (Plazza üzletközpont) Bp. III. Vörösvári őt 23. 
!  Telelefon/Fax: 419-4020 Telefon/fax: 262-3164 Telelefon/fax: 368-8864 


Bp. V., Nyugati tér 7. AU! Áruház) Bp. V.. Belgrád rakpart 12. Bp. XX.. Hossuth L. u. 33. (Erzsébet Áruház] 
Telefon/fax: 302-4 Telefon/fax: 266-5052 Telefon/fax: 285-6004 

. Hogy még jobban kezdődjön az iskola 


, Rendkívüli hitellehetőség szeptember ja ől, mindössze 107-os kamatral 


EGES ággá AAS SE ÁSEOTET SETA Hl ag ret BE 8 GT 


08 TEL BLKÁ NÉ KAJÁS íj ! új új 23 j j j Be 
10 TEVE "RÉT etők MT 
[LA [dőviteszzstne d 
Epox EX alaplap, Intel PI Celeron 266 processzor, 38 MB RAM , 2.1 GB Hard Disk, 
S0nd master pró hangkártya, 24 , A a 100 W aktív afa 105 gombos Cherry billentyűzet, egér. 


Eherrú ps 
billentyűzet 


keksz ÁL ÉLZABA 
IT hitelre bármit vásárolhat, nem csak teljes számítógépeket; 
- A feltételekről érdeklődjöniN 


Augusztusban 


tele 


Nyári időszámítás a 
MATAV-nál! 


Egyéni előfizetőink augusztus 
minden napján reggel öt óra 
után elkezdett és este tíz 
óráig befejezett, 125 forintot 
meghaladó helyi beszélgeté- 
seiknél" a hívás hátralévő 
összegének csak a felét 
fizetik. 


Vég nélküli élménybeszámoló, 
vagy Internet szörfözön — egyre 
megy, de 125 forint felett 
csak a felébe kerül! 


" A MATÁV szolgáltatási területén 


e ne tegye. 


